બેંગલુરુઃ પ્લેઓફમાં સ્થાન મેળવનારી ચાર સૌથી શાનદાર ટીમમાંથી ટોચના બે સ્થાન પર રહેલી ગુજરાત લાયન્સ અને રોયલ ચેલેન્જર્સ બેંગલુરુ વચ્ચે આજે રાત્રે અહીંના એમ. ચિન્નાસ્વામી સ્ટેડિયમમાં આઇપીએલ-૯નો પહેલો ક્વોલિફાયર મુકાબલો યોજાશે. આજની મેચમાં જીતનારી ટીમને સીધી ફાઇનલની ટિકિટ મળી જશે, જોકે આવા મુકાબલામાં ટીમ પાસે કરેલી ભૂલનું નુકસાન ભરપાઈ કરવાની તક હોતી નથી, પરંતુ આઇપીએલના ફોર્મેટ અનુસાર અહીં હારનારી ટીમ પાસે પણ ફાઇનલમાં સ્થાન મેળવવા માટે વધુ એક મોકો હોય છે, પરંતુ બંને ટીમ કોઈ જ પણ જાતના ‘જો’ અને ‘તો’ વિના પહેલા જ પ્રયાસમાં ફાઇનલની ટિકિટ કન્ફર્મ કરવા માટે પોતાની પૂરી તાકાત લગાવી દેશે.